open-index/open-wikipedia-markdown huggingface dataset:
Wareham

**Wareham** er en historisk markedsby og under navnet Wareham Town også et verdslig sogn i Dorset, England. Byen er administrasjonssenter for distriktet Purbeck, og ligger ved elvene Frome og Piddle, rundt 13&nbsp;km sørvest for Poole. I folketellingen i 2011 hadde Wareham 2 545 husholdninger og 5 665 innbyggere.

## Historie
Byen er anlagt på et strategisk viktig punkt mellom de to elvene. De eldste gatene følger et romersk mønster, men som by ble stedet først grunnlagt i angelsaksisk tid. De eldste bygningsrestene er deler av bymuren, opprinnelig en voll som ble reist av Alfred den store på 800-tallet for å beskytte byen mot vikinger.

Wareham var et saksisk kongelig gravsted. Blant de fremste som ble gravlagt der er Beorthric av Wessex og Edvard Martyren. Sistnevnte ble flyttet til klosteret Shaftesbury Abbey, men kisten fra 978 som han opprinnelig ble gravlagt i er bevart i Wareham.

Etter Monmouthopprøret i 1685 var Wareham et av stedene hvor dommer Jeffreys holdt sine «blodige retterganger». De som ble dømt ble hengt fra bymuren.

I 1762 ble to tredjedeler av byen ødelagt av brann. Den ble bygget opp igjen i georgiansk stil, med rød teglsten og kalksten fra Purbeck. Man beholdt det romerske rettlinjede gatenettet. Byen er delt inn i fire deler av de to hovedveiene, som krysser hverandre i rett vinkel. Almissehusene fra middelalderen overlevde brannen, og noen av de georgianske fasadene skjuler også eldre bygninger som ble reddet.

På grunn av de begrensede mulighetene til å utvide byen, med elver og myrlandsskap på alle kanter, vokste byen lite på 1800-tallet, mens andre byer som Poole vokste kraftig.

I nærheten av byen ligger militærleiren Bovington, hvor Lawrence av Arabia døde i en motorsykkelulykke. I St. Martins kirke finnes det en skulptur av ham, og han er gravlagt på Moreton kirkegård. Hvert år legges et antall roser på graven hans, og antallet synker med én hvert år. Hva dette symboliserer er ikke kjent.

Markedet, som ble opprettet på 1400-tallet, holdes fortsatt hver torsdag.

## Referanser


## Litteratur
* Pitt Rivers, Michael (1970): *Dorset*. London: Faber & Faber.
* Davis, Terence (1997): *Wareham Gateway to Purbeck*, 2. utg. dpc. ISBN 0-948699-62-0.
* Ladle, Lilian (1986): *Explore Wareham*. Lady St. Mary Parochial Church Council. ISBN 0-9511365-0-X.

## Eksterne lenker
* 
* Purbeck District Council 
* Nettstedet til Wareham Town Council
* Informasjon for turister og besøker
* Wareham Town Museum
*
Arne (Dorset)

**Arne** er en landsby og et verdslig sogn i distriktet Purbeck i det sørøstlige Dorset, England. Den ligger omkring 5 km vest for Wareham. Lokale reiseforbindelser er jernbanestasjonen i Wareham mens Bournemouth flyplass ligger 18 km unna. Hovedveien gjennom landsbyen er Arne Road som forbinder den med Wareham. Landsbyen Arne er lokalisert på halvøya av samme navn og som stikker fram til Poole havn på motsatt side av byen Poole. 

Ved folketellingen i 2011 hadde landsbyen og sognet en befolkning på 1 297 innbyggere.

## Historie
Navnet kommer fra saksisk *earn*, som betyr «hus».

Under den andre verdenskrig ble landsbyen evakuert, ettersom man bygde en falsk ammuniasjonsfabrikk som skulle trekke tyske bombefly vekk fra den britiske marinens virkelige fabrikk, Royal Naval Cordite Factory, på den andre siden av havnen i Holton Heath. 

Etter krigen ble landsbyen gjenoppbygget. Det eneste eldre byggverket man finner er en liten kirke fra 1200-tallet, viet til sankt Nikolas av Myra. Kirken har ikke tårn, og den er så liten at kor og skip går i ett. De opprinnelige vinduene er bevart, og det er flott utsikt fra vinduene ved alteret.  

Det meste av området rundt Arne er satt av til et fuglereservat kontrollert av Royal Society for the Protection of Birds (RSPB). En av de mest sjeldne engelske fuglene er en spurvart som finnes i reservatet, på engelsk kalles *dartford warbler*. På norsk kalles den vinsanger (*Sylvia undata*). Det finnes en natursti på sommeren, men mye av reservatet kan bare besøkes med spesiell tillatelse fra RSPB.

## Bilder

File:2010-04-04 Schulhaus in Arne.jpg|Det gamle skolehuset
File:2010-04-07-St. Nicolas Church Arne inside.jpg|Inne i kirken
File:2010-07-04 Orgel St. Nicolas Church Arne.jpg|Kirkens orgel


## Referanser


## Eksterne lenker
* Bilder fra Arne og omegn
Lånke

**Lånke** er en bygd og et sogn i Stjørdal kommune i Trøndelag. Bygda ligger sør for Stjørdalselva og langs sideelva Leksa, og utgjør den sørvestlige delen av kommunen. Bygda var en egen kommune mellom 1902 og 1962. Fylkesvei 705 (Selbuveien) forbinder Lånke med Stjørdalshalsen i nord og Selbu i sør. Europavei 6 passerer bygdesenteret Hell.

Den 1. januar 2016 hadde Lånke sogn 3&nbsp;468 innbyggere. Hell (med Gevingåsen) er en tettbebyggelse 1589 innbyggere per 1. januar 2018. Elvran er også en del av Lånke sogn. 

Lånke er en betydelig jord- og skogbruksbygd med noe småindustri. Det har vært broforbindelse over Stjørdalselva siden 1850-årene. Bygda er kjent for Hell stasjon, som har blitt en turistattraksjon fordi *hell* på engelsk betyr «helvete». Her arrangeres Blues in Hell i september hvert år. Stasjonen forbinder Meråkerbanen med Nordlandsbanen.
__NOTOC__
## Historie

For 6000 år siden, med et havnivå som lå ca. 45 meter over nåtidens, kom de første fangstfolkene på sine skinnbåter langs de bratte bergsidene ved Gevingåsen. En gruppe steinaldermennesker i et varmekjært klima, hvor løvskog og bartrær allerede gav muligheter for jakt i skogene og fiske i fjorden. Veidefolket fant sin boplass på sørsiden av Steinmohaugen ved Hell, som så vidt var landfast med Gevingåsen. Navnet Hell kommer fra norrønt *hellir*, «klippehule» eller «skjul under et overheng». Her risset de dype furer inn i bergsiden. Lånke har navn etter elva Leksa, som renner igjennom bygda og løper sammen med Stjørdalselva ved kirkestedet Lånke.

Med formannskapslovene fra 1837 var Lånke en del av Stjørdalen formannskapsdistrikt, som ble delt i landkommunene Nedre og Øvre Stjørdalen i 1850. Den 1. januar 1902 ble Nedre Stjørdalen delt i Lånke, Skatval og Stjørdal kommuner. Lånke kommune hadde på dette tidspunktet 1&nbsp;449 innbyggere, og grensene sammenfalt med sognet. Den 1. januar 1914 ble en mindre del av Lånke, Jøsåsgårdene med 38 innbyggere, overført til nabokommunen Malvik i Sør-Trøndelag, fordi gårdenes veiforbindelse gikk via Malvik. Den 1. januar 1962 ble Lånke, Skatval, Stjørdal og Hegra kommuner slått sammen til den nye Stjørdal kommune. Lånke kommune hadde ved sammenslåingen 1&nbsp;967 innbyggere og en utstrekning på 185 km².

De to kirkene i Lånke sogn, Elvran kapell og hovedkirken Lånke kirke, er langkirker oppført i henholdsvis 1893 og 1899. Sognet inngår i Stjørdal prosti og Nidaros bispedømme, og lå frem til 2004 i Nedre Stjørdal prestegjeld.

## Politikk
Lånke og Elvran er egne stemmekretser ved kommunestyre-, fylkestings- og stortingsvalg i Stjørdal kommune.

**Oppslutning i prosent ved kommunestyre- og stortingsvalg i Lånke krets**

## Referanser


## Eksterne lenker
*
Piddle (Dorset)

:*Se [[Piddle]] for andre betydninger*

**Piddle**, også kalt *Trent* eller *North River*, er en liten elv i Dorset, England. Den har sitt utspring rett ved kirken i Alton Pancras, og renner sørover nesten parallelt med den noe større elven Frome. Ved Wareham renner de to elvene på hver sin side av byen før de møtes. De renner så sammen ut i Poole havn.

Den nevnte kirken Alton Pancras hadde opprinnelig det saksiske navnet Awultune. Det hadde betydningen landsbyen ved elvens kilde. Elvens navn er av germansk opprinnelse og har blitt stavet ulikt århundrenes løp. I 966 ble den stavet 'Pidelen' og på kirketårnet ved Piddletrenthide, den første landsbyen som elven har gitt navn til, er den stavet 'Pydel'.

Flere av landsbyene den renner gjennom eller forbi har navnet etter elven, de fleste av dem med den forvanskede formen *Puddle*: Puddletown, Tolpuddle, Piddlehinton, Piddletrenthide, Affpuddle, Briantspuddle og Turnerspuddle.

## Referanser


## Eksterne lenker
*
Piddle

**Piddle** kan vise til:

## Elver

*Piddle; elv i Dorset, England
*Piddle Brook; elv i Worcestershire, England

## Landsbyer
*North Piddle, Worcestershire, England
*Wyre Piddle, Worcestershire, England

## Annet

*Piddle Beer; eneste øltype som lages i et lite bryggeri ved Piddle Brook i Worcestershire
Affpuddle

**Affpuddle** er en liten landsby i distriktet Purbeck i grevskapet Dorset, England. Den har navn fra elven Piddle, og ligger i dalen denne elven renner gjennom. Nærmeste naboer er Tolpuddle og Puddletown. Den ligger 14 km øst for Dorchester. Lokale reiseforbindelser er 4,8 km fra landsbyen og til jernbanestasjonen Moreton og 32 km til Bournemouth flyplass. Deler av landsbyens gate er veien B3390 som deler landsbyen i to. Landsbyen har rette gater med små hus i mursten og stein, de fleste med halmtak. 

I folketellingen i 2001 hadde landsbyen en befolkning på 436 innbyggere. Affpuddles verdslige sogn har siden blitt slått sammen med naboen Turners Puddle for å opprette det nye sognet Affpuddle & Turners Puddle. Ved folketellingen i 2011 hadde dette felles sognet 200 husstander og en befolkning på 436 innbyggere.

## Historie
Den ble grunnlagt i eller før angelsaksisk tid, og er omtalt i *[[Domesday Book]]*  (1086) som *Affapidela*. Det lå da en herregård der, som tilhørte abbeden i det lokale klosteret. Etter oppløsningen av Englands klostre på 1500-tallet ble landsbyen en eiendom tilhørende familien Lawrence. En etterkommer fra denne familien ble gift med arvingen til en gren av familien Washington, og fra en annen gren nedstammet George Washington. Hans våpenskjold er derfor satt opp i kirken. Kirken er fra 1200-tallet, med benker prydet av vakre utskjæringer utført av Thomas Lyllington, som flyttet dit fra Cerne Abbas etter at klosteret ble oppløst.

## Referanser


## Litteratur
* Brocklebank, Joan (1967): *Affpuddle in the County of Dorset* 

## Eksterne lenker
*
*Affpuddle & Turnerspuddle Parish
*Kirker i Dorset med bilder
Fylkesvei 64

**Fylkesvei 64** (**Fv64**) ligger i Møre og Romsdal og går mellom Åndalsnes i Rauma kommune via Molde og Hustadvika og Kristiansund.

Atlanterhavsvegen er en del av fylkesvei 64. Fra kryss Fannefjordtunnelen på Årø til kryss Årødalen, følger veien en kort strekning samme trasé som E39.

Hele traseen er som følger: Åndalsnes – Åfarnes ... Sølsnes – Bolsøya – Fannefjordtunnelen – Årø (Molde) – Årødalen – Skaret – Malmedalen – Sylte – Eide – Vevang – Atlanterhavsvegen – Averøy – Bremsnes – Atlanterhavstunnelen –  Kristiansund.

## Historikk
Opprinnelig gikk riksvei 64 bare mellom Lønset i Molde og Åndalsnes, med ferje mellom Lønset og Grønnes, og dagens ferje mellom Sølsnes og Åfarnes. Strekningen mellom Molde og Kristiansund var skiltet riksvei 67, fergene mellom Ørjavik i Hustadvika og Tøvik i Averøy samt mellom Bremsnes i Averøy og Kristiansund var del av denne strekningen.

Da Atlanterhavsvegen ble tatt i bruk 1989 ble riksvei 64 forlenget mot nord med strekningen Molde–Ørjavik samt den nybygde strekningen til Bremsnes. Ferjeforbindelsen Ørjavik–Tøvik ble nedlagt.

Fannefjordtunnelen ble åpnet 1991 og erstattet ferjesambandet Lønset–Grønnes i Molde.

Atlanterhavstunnelen ble åpnet 2009 og erstattet ferjeforbindelsen Bremsnes–Kristiansund.

Før 1. januar 2010 var veien riksvei, etter at regionsreformen trådte i kraft har den status som fylkesvei.

## Nasjonal turistvei

Sammen med delstrekninger av fylkesvei 663, fylkesvei 242, fylkesvei 238 og fylkesvei 235 har strekningen mellom Kårvåg i Averøy og Vevang i Hustadvika fått status som *[[nasjonal turistvei]] Atlanterhavsvegen*. Turistveien er 36&nbsp;km lang.

## Kommuner og knutepunkter
###### 

 
:7 bruer (til sammen 837 m)

 

 

 

## Referanser




## Eksterne lenker
* Kartverkets norgeskart
* Vegvesenets vegkart 
* Vegliste Møre og Romsdal
* 
* Møre og Romsdal Fylkesbaatane
Roberto Sighel

**Roberto Sighel** (født 17. februar 1967 i Baselga di Pinè) er en italiensk tidligere skøyteløper.

Han deltok i fem olympiske leker, fra og med Calgary 1988 til og med Salt Lake City 2002, og oppnådde tre sjetteplasser.

Størst suksess hadde Sighel i allround-VM, med en sammenlagtseier (Calgary 1992), en sølvmedalje og to bronse.

## Meritter
* 1 gull i allround-VM (Calgary 1992)
* 1 sølv i allround-VM (Heerenveen 1991)
* 2 bronse i allround-VM (Baselga di Pinè 1995, Heerenveen 1998)
* 1 bronsemedalje på 1500 meter i VM enkeltdistanser (Calgary 1998)

## Personlige rekorder

## Referanser


## Eksterne lenker
* 
* 
*
Urfremføring

**Urfremføring** eller **urpremiere** er første gangen et verk presenteres for offentligheten. Begrepet er som regel knyttet til kunst, teater, musikk og dans eller andre kulturfenomen. Den skiller seg fra en premiere ved å være den første av alle slike førstefremføringer. Begrepet er mest brukt om førstefremføring av musikkverk.

## Urfremføringstillegg
TONO har tradisjon å utbetale et urfremføringstillegg når den første fremføring av en komposisjon har funnet sted i Norge, i radio/TV eller på konsert.

## Eksterne lenker
* Tono: Urfremføringstillegg
Sprechgesang

***Sprechgesang*** (tysk for *Snakkesang*) eller ***Sprechstimme*** (snakkestemme) er en sangteknikk basert på en mellomting mellom tale og sang. Siden sutten av 1800-tallet har det blitt brukt av en rekke klassiske komponister.

I forordet til Pierrot Lunaire (1912), forklarer Schönberg hvordan Sprechgesang skal oppnås. De indikerte rytmene skal følges, men i motsetning til vanlig sang hvor notenes tonehøyde skal følges slavisk, skal man i Sprechgesang til synge den tonen som står skrevet ut, for å så umiddelbart gli opp eller ned fra denne tonen til den neste. Resultatet blir både ulikt fra vanlig sang og vanlig tale.

Det første tilfellet av denne teknikken finner man i Engelbert Humperdinck's opera Königskinder (1897), men den blir som regel assosiert med komponistene av Den andre wienerskole. Arnold Schönberg utviklet teknikken til slik den er referert til i dag, og den brukes i flere stykker: nesten hele Pierrot Lunaire (1912) bruker teknikken, og den er også flittig brukt i hans opera Moses und Aron (1932). Alban Berg bruker en variasjon av teknikken, hvor han ber om at deler av hans operaer Wozzeck og Lulu skal være en mellomting mellom Sprechgesang og vanlig sang.

I notasjon er Sprechgesang vanligvis indikert ved små kryss gjennom notehalsene, eller ved at notehodet i seg selv er et kryss.

I dagens tyske språk, siden tidlig 1990, har ordet *sprechgesang* gått over til en ny, mer moderne betydning; nemlig å omtale fenomenet rapping.

## Se også
*Rap
*Resitativ
Katta i sekken

:*For den am. filmkomedien fra 1986 med Tom Hanks, se [[Katta i sekken (film)]]*
Å kjøpe **katta i sekken** er et uttrykk som betyr at man har kjøpt en ting, men blitt lurt og fått noe annet enn det man skulle.

Uttrykket stammer trolig fra senmiddelalderen, og henspiller på en svindelmetode som gikk ut på å selge en «spegris» i en sekk. Selgeren ville påstå at den sprellende sekken ikke måtte åpnes av fare for at grisen skulle stikke av. Uttrykket finnes i en rekke språk, noen steder med henvisning til en katt og andre steder med henvisning til en gris, som på svensk «köpa grisen i säcken».

Uttrykket kan også stamme fra fortellingen «Till Eulenspiegel» fra 1300-tallet, der en katt blir sydd inn i et hareskinn og solgt som hare. 

## Referanser
Norges Forsvarsforening

**Norges forsvarsforening** (**NFF**) er en norsk forening som har som formål å bidra til at Norges frihet, fred, uavhengighet og samfunnssikkerhet ivaretas gjennom et godt militært forsvar, troverdige allianser, en god samfunnssikkerhet og sivil beredskap. Norges forsvarsforening er en sivil, uavhengig og partipolitisk nøytral organisasjon.

Norges forsvarsforening ble stiftet i 1886 og har lokallag over hele landet. Foreningens mest kjente leder er Fridtjof Nansen. Nansen satt som president i NFF 1915–1930. 

Foreningens president er fra landsmøtet sommeren 2023 generalløytnant (p) Arne Bård Dalhaug. Knut Helge Hamre er foreningens generalsekretær fra 1. januar 2021.

Ett av NFFs fremste mål er å påvirke politiske myndigheter gjennom informasjons- og kommunikasjonsarbeid, lobbying, mediekontakt, foredrag, seminarer etc. 

Foreningen utgir en rekke brosjyrer og publikasjoner. Viktigst er *[[Norges Forsvar (tidsskrift)|Norges Forsvar]]* som kommer seks ganger i året. Tidsskriftet regnes som Norges største og viktigste forsvars- og sikkerhetspolitiske magasin og målgruppen er i hovedsak politikere og samfunnsliv. Foreningen holder medlemmer og andre oppdatert om nyheter innen forsvar og samfunnssikkerhet på hjemmesiden www.forsvarsforeningen.no.

Foreningen deler ut et eget stipend som heter «Aktivitetsfondet». Aktivitetsfondet skal fortrinnsvis benyttes til prosjekter rettet mot medlemsrekruttering og ungdomsaktivitet. Det kan også søkes om støtte til annen type virksomhet, men midlene skal ikke gå inn i foreningens daglige drift. Så vel Norges forsvarsforening sentralt som lokalforeningene og enkelt medlemmer kan søke om midler fra fondet.

Gunnar Sønsteby, Alv Jakob Fostervoll og Hans Ringvold har vært æresmedlemmer.

Norges forsvarsforening sitt sekretariat holder til på Majorstuen i Oslo. Foreningens har i dag to mottoer. Det ene ble laget av Nansen: «Forsvarssak er fredssak». Det andre er «Norges Forsvarsforening – for et trygt Norge».

## Norges Forsvarsforenings utmerkelser

*Norges Forsvarsforenings æresmedlemskap
*Norges Forsvarsforenings hederstegn
*Norges Forsvarsforenings medalje
*Norges Forsvarsforenings verneidrettsmedalje
*Norges Forsvarsforenings ungdomsmedalje i militær idrett
*Norges Forsvarsforenings pris

## Presidenter i Norges Forsvarsforening
Hovedkilde er foreningens 100-årsberetning:
* Lars Christian Dahll 1886–1889
* Axel Drolsum 1889–1915
* Fridtjof Nansen 1915–1930
* Carl Hagbarth Gulbranson 1930–1938
* Carl Mork 1938–1947
* Finn Dahl 1947–1953
* Haakon Eeg-Henriksen 1953–1957
* Carl P. Wright 1957–1961
* Henrik Svensen 1961–1967
* Nils Onsrud 1967–1975
* Hans Ringvold 1975–1977
* Johan H. Andresen sr. 1977–1981
* Alv Jakob Fostervoll 1981–1989
* Thor Knudsen 1989–1995
* Hjalmar Sunde 1995–2001
* Håkon Randal 2001–2005
* Ottar Befring 2005–2011
* Lars Sølvberg 2011–2013
* Anne-Margrete Bollmann 2013–2015
* Lars Myraune 2015–2023
* Arne Bård Dalhaug 2023–d.d.

## Referanser


## Litteratur

*  

## Eksterne lenker
* 
*
Hiroyasu Shimizu

**Hiroyasu Shimizu** (japansk 清水宏保 *Shimizu Hiroyasu*; født 27. februar 1974 i Obihiro, Japan) er en japansk tidligere skøyteløper. 

I mars 1996 satte Shimizu en fantastisk verdensrekord på 500 meter med 35,39. Dette var den siste rekorden som ble satt før klappskøytene ble introdusert. Med klappskøyter ble Shimizu den første som gikk under 35 sekunder, da han under Vinter-OL 1998 i M-Wave, Nagano, Japan, gikk på 34,82, en forbedring av verdensrekorden med over et halvt sekund.

Shimizu har vunnet 500-meteren i VM i enkeltdistanser hele fem ganger. Han mottok Oscarstatuetten i 2001.

Han la opp i 2009.

Mellom mars 2010 og desember 2011 var han gift med skuespilleren Reiko Takagaki.

I 2012 stilte han opp til valg som representant for Partiet Shintō Daichi til Japans riksdag, men ble ikke valgt inn.

I 2013 åpnet han en osteopatiklinikk i Sapporo.

I april 2015 begynte han på en doktorgrad ved Hirosaki-universitetet.

Siden april 2017 har han vært gjesteprofessor ved Hokkaido Chitose College of Rehabilitation.

## Personlige rekorder

## Se også
* Liste over flaggbærere for Japan under OL

## Referanser




## Eksterne lenker
* 
* 
*  Hiroyasu Shimizu på www.ISU.html.infostradasports.com
*  Hiroyasu Shimizu på Jakub Majerski's Speedskating database (Adelskalender distanser og sammenlagt)
* 
* 
* 
;Bilder
*  Bilder av Hiroyasu Shimizu på DesgPhoto.com/SpeedSkatingPhotos.info
Ole Christian Bach

**Ole Christian Bach** (1957–2005) var en norsk forretningsmann. I 2005 ble han siktet av Økokrim for bedrageri. Han tok sitt eget liv før han kunne bli stilt for retten. 

## Liv og virke
Ole Christian Bach kom i medienes søkelys i 1987 etter å ha organisert et ulovlig pyramidespill der mange investorer og banker tapte totalt 40 millioner kroner. Bach flyktet, ble arrestert i London og utlevert til Norge. I den påfølgende straffesaken ble han dømt til fire års ubetinget fengsel for bedrageri.

I 1991 ble Bach skutt i armen i Nittedal. Han hevdet at gjerningsmennene var to torpedoer som hadde jaget ham siden 1988. På grunn av en slåsskamp i 1996 ble to kreditorer siktet for å ha mishandlet ham.

I 2001 utvandret han til Belgia, hvor han etablerte seg som forretningsmann. Han samarbeidet med nederlenderen Gerard Cok som eide det tyske seksualopplysnings- og pornoselskapet Beate Uhse, og Bach fikk mulighet til å etablere Beate Uhse i Norge og Sverige.

I 2005 ble Bach siktet for dokumentforfalskninger og lånebedragerier med sikkerhet i falske pantobligasjoner.

I en lengre periode unndro han seg pågripelse. *[[Dagbladet]]* hadde i desember 2004 avslørt at han befant seg i Dubai. Sommeren i 2005 ga han uttrykk for at han ville reise til Norge og melde seg for politiet. I juli 2005 ble Bach stanset av svensk politi etter en biljakt og tok deretter sitt eget liv.

## Etterspill
Etter Bachs død saksøkte Gerhard Cok advokat Ronny Mulstad som hadde bistått Bach med låneavtalen. Partene inngikk forlik og unngikk et offentlig rettsoppgjør.

I ettertid ble medienes rolle i saken gransket. En journalist ble idømt forelegg på  for å ha bistått Bach økonomisk slik at han kunne unndra seg politiet, mens et ukeblad ble idømt en bot på  kroner. En privatperson ble dømt til åtte måneders ubetinget fengsel for å ha hjulpet Bach med å skjule seg. Advokaten til Bach ble også satt under etterforskning og senere siktet for å ha holdt beviser tilbake. Økokrim henla senere saken.

## Referanser


## Litteratur
* 
* 
*
Norsk filmforbund

**Norsk filmforbund** (**NFF**; også kalt *Filmforbundet*) er et fagforbund for personer som arbeider innen filmbransjen, tv-bransjen eller med videoproduksjon.

NFF har om lag 1200 medlemmer ved inngangen til 2019, og er dermed det største fagforbundet på sitt felt. Forbundsleder fra 2020 er Elisabeth O. Sjaastad.

NFF forvalter også opphavsrettigheter for film- og TV-arbeidere, og har opprettet Filmforbundets Organisasjon for Rettighetsforvaltning (forkortet F©R – uttales «fôr») som et egen organ for forvaltning av opphavsrettigheter.

## Historikk
NFF har røtter i Norsk Filmteknikeres Forbund, som ble dannet i 1946. I 1952 fikk forbundet sin nåværende organisasjonsform.

## Gullklapperen
I 1996 mottok Norsk filmforbund hedersprisen Gullklapperen, som deles ut av Amandakomiteen. Tildelingen skjedde i anledning filmens 100-årsjubileum.

## Referanser


## Eksterne lenker
* 
*
Norsk Flexo Forum

**Norsk Flexo Forum** (**NFF**) ble stiftet 5. juni 1985. Det er et faglig forum for bedrifter og enkeltpersoner med tilknytning til eller interesse for trykkmetoden flexografi.

## Eksterne lenker
* 
*
Virgin Atlantic Global Flyer

**Scaled Composites Model 311 Virgin Atlantic GlobalFlyer** er et amerikansk fly designet av Burt Rutan som Steve Fossett fløy jorden rundt med&nbsp;– alene, uten stopp og uten å fylle drivstoff&nbsp;– fra 28. februar til 3. mars 2005. Turen tok 67 timer, og flyet landet til slutt på Salina airport i Kansas i USA. Byggingen av flyet ble støttet økonomisk av den britiske forretningsmannen Richard Bransons flyselskap Virgin Atlantic

## Eksterne lenker
* Virgin Atlantic GlobalFlyer hjemmeside
* GlobalFlyer Live Flight Tracking
* «Solo record plane set for launch», BBC News
* The Salina Journal's Global Flyer Mission Log
Norsk Flymedisinsk Forening

**Norsk Flymedisinsk Forening** (**NFF**) er en spesialforening i Den norske lægeforening som ivaretar interessene til leger som foretar sertifiseringsundersøkelser av piloter og annet luftpersonell, samt for leger, psykologer og andre med interesse for flymedisin og flypsykologi.

## Eksterne lenker
* Norsk Flymedisinsk Forening
Norsk Fengsels- og Friomsorgsforbund

**Norsk Fengsels- og Friomsorgsforbund (NFF)** er Norges største fagforbund innen kriminalomsorg i fengsel og kriminalomsorg i frihet (friomsorgen). Forbundet ble opprettet 18.juni 1918. Forbundet har vel 3 500 medlemmer. Lokale tillitsvalgte på regionalt nivå og avdelinger på arbeidsplassnivå ved det enkelte fengsel og friomsorgskontor.

NFF ble tilsluttet Landsorganisasjonen i Norge i 1946. Forbundet er tilsluttet LO Stat og Nordiske Fængselsfunktionærers Union. Forbundsleder er Asle Aase. NFF utgir fagbladet *NFF-magasinet*.

NFF Ung er forbundets eget ungdomstyre som har et spesielt ansvar for å ta vare på medlemmer i alderen 20-35 år. De arrangerer årlig en egen ungdomskonferanse, og gjennomfører en rekke ulike aktiviteter for unge medlemmer. Leder for **NFF Ung** er Mats Aksel Gangnes.

I 2019 startet NFF opp en egen nyhetsending via YouTube kalt NFF nytt. Opptak skjer til vanlig på forbundskontoret i Møllergata og produseres i sin helhet av forbundet selv.

## Forbundsledere

# William Bergh Kristiansen, 1918 - 1919
# Karl Eidem, 1919 - 1921 og 1922 - 1923
# Sverre Solheim, 1921 - 1922
# Fritz L. Wesche, 1923 - 1925
# Arne Arnesen, 1925 - 1928
# Albert Jørgensen, 1928 - 1932 og 1943 - 1945
# Edgar Karl Hallgren, 1932 - 1933
# Asbjørn Olsen Orby, 1933 - 1943
# Øivind Engebretsen, 1945 - 1955
# Sverre Ofstad, 1955 - 1967
# Reidar Albertsen, 1967 - 1985
# Roar Øvrebø, 1985 - 2006
# Geir Bjørkli, 2006 - 2014
# Rita Bråten, 2014 - 2018
# Asle Aase, 2018 - 

## Referanser


## Eksterne lenker
* 
*
Norsk Flytteforbund

**Norsk Flytteforbund** (**NFF**) er et forbund som søker å ivareta flyttebransjens interesser og å heve dens anseelse.

## Eksterne lenker
* Norsk Flytteforbund
Frøyavisa

***Frøyavisa*** var en avis som ble utgitt i Sistranda i Frøya kommune i Trøndelag. Avisen ble etablert i 1973 og kom ut annenhver fredag.

På 1980-tallet inviterte *[[Hitra-Nytt]]* til et samarbeid med *Frøyavisa* om en felles avis uten å lykkes. I 1985 skiftet *Hitra-Nytt* navn til *[[Hitra-Frøya]]* samtidig som dekningsområdet ble utvidet til også å gjelde Frøya og utgivelsesfrekvensen økte til to ganger ukentlig. *Frøyavisa* klarte ikke konkurransen og ble gradvis svekket. I 1988 ble *Frøyaavisa* kjøpt av *Hitra-Frøya*, som siden har siden vært den eneste lokalavisen for området. 

Opplaget i 1986 var 2000. Redaktør ved opphør var *Lise Hauge*.

## Eksterne lenker
* Lokalavisa – litt historikk (Hitra-Frøya)
Norsk Folkedraktforum

**Norsk Folkedraktforum** (**NFF**) ble stiftet i 1995 og arbeider for at tidligere tiders folkedraktskikk gjenspeiles i vår tids bunadsbruk. Foreningen arbeider med forskning i, og dokumentasjon av folkelig draktskikk, utvikling og produksjon av folkedrakter på grunnlag av historisk kildemateriale. 

Foreningen er medlem av Norges kulturvernforbund.

## Referanser


## Eksterne lenker
* 
*
Norsk Folkemusikkformidling

**Norsk folkemusikkformidling** (**NFF**) er Norsk Folkemusikk- og Danselag (NFD) sin arrangør- og formidlingsorganisasjon. Norsk folkemusikkformidling ble etablert som egen virksomhet under NFD i 1992. NFF har som mål å:  
*gjøre folkemusikk kjent og etterspurt i større deler av markedet,
*arbeide for eksport av folkemusikk og folkedans,
*samarbeide over sjangergrensene og knytte kontakter til ulike kulturinstitusjoner,
*samarbeide med andre organisasjoner for å styrke formidlingen av folkemusikk og folkedans,
*fungere som en informasjonskilde om norske folkemusikere ovenfor arrangører og media,
*være rådgivere for artister i samarbeid med prosjektutvikling, turnévirksomhet, søknadsskriving,
*bistå utvalgte artister med kontraktering og turnélegging i utlandet

Norsk folkemusikkformidling har gjennom årene formidlet mange spilleoppdrag årlig for norske artister og bygd opp et stort nettverk i musikkbransjen både nasjonalt og internasjonalt. Vårt fokus er å arbeide for de profesjonelle utøverne og bidra til å gjøre det muligå leve av å være folkemusiker på fulltid.

## Eksterne lenker
*  Norsk folkemusikkformidling og Norsk folkemusikkatalog
Norsk Fyrhistorisk Forening

**Norsk Fyrhistorisk Forening** er en ideell, frivillig organisasjon for alle som er interessert i fyrhistorie og engasjerer seg i ny bruk av fyrstasjoner. Foreningen arbeider for bevaring, formidling og revitalisering av fyrstasjoner, lokalt og nasjonalt. NFHF ble stiftet i 1997.

Området omfatter fyrstasjoner, skipsleden, flytende og faste navigasjonsinstallasjoner, fartøytjenesten og nærmere definerte kystkulturminner.

Foreningen organiserer 86 lokale initiativ tilknyttet like mange fyr, med til sammen ca 5000 frivillige. Foreningen er medlem av Norges kulturvernforbund.

I 2017 ble Norsk Fyrhistorisk Forening tildelt EUs kulturminnepris for sin innsats for bevaring av norske fyrstasjoner.

Norsk Fyrhistorisk Forening eier og drifter nettstedet fyr.no.

## Eksterne lenker
*
Norsk Forstmannsforening

**Norsk Forstmannsforening** (**NFF**) er en faglig sammenslutning for medlemmer i Naturviterforbundet som har skogfaglig bakgrunn. NFF har som formål å samle såvel yrkesaktive som studenter til faglig og kollegial virksomhet. Forstmannsforeningen ble stiftet i 1898.

## Eksterne lenker
* Norsk Forstmannsforening
Norsk Fosterhjemsforening

**Norsk Fosterhjemsforening** (**NFF**) er en forening som har som mål å være en aktiv pådriver for å heve kvaliteten på alle plan innen fosterhjemsomsorgen. NFF er en selvstendig interesseorganisasjon som er uavhengig i forhold til politiske partier og trossamfunn.

Norsk Fosterhjemsforening har som mål å være en aktiv pådriver for å heve kvaliteten på alle plan innen fosterhjemsomsorgen. Foreningen er en landsdekkende og uavhengig interesseorganisasjon i forhold til politiske partier og trossamfunn.

Norsk Fosterhjemsforenings viktigste oppgaver inkludere:
* å drive interessepolitiskarbeid mot nasjonale og lokale myndigheter
* å sikre godt samarbeid med offentlige institusjoner og andre relevanet organisasjoner
* å drive opplæring gjennom kurs- og informasjonsvirksomhet
* å gi råd og veiledning til våre medlemmer
* å spre informasjon om fosterhjemsarbeid gjennom media, internett og egne publikasjoner
* utgivelse av foreningens fagblad Fosterhjemskontakt

Norsk Fosterhjemsforening består av et sekretariat lokalisert i Oslo og lokalforeninger i hvert fylke. En viktig del av foreningens virksomhet er å drive interessepolitisk arbeid opp mot nasjonale og lokale myndigheter for å bidra til å bedre kvaliteten på fosterhjemsomsorgen. Norsk Fosterhjemsforening har fylkesforeninger i alle fylkene i Norge. Fylkesforeningene tilbyr videre en rekke aktiviteter og arrangementer rettet mot fosterbarn, fosterforeldre og fostersøsken. Aktivitetstilbudet varierer fra fylkesforening til fylkesforening. Aktiviteter som kan være aktuelle er blant annet:
* Fosterhjemscafé
* Familiesamlinger
* Samlinger for enslige fosterforeldre
* Aktivitetsdager
* Samtalegrupper
* Ulike kurs og foredrag
* Sommerfest og vinterfest

I januar 2018 ble Norsk Fosterhjemsforening tildelt Wenche Foss' ærespris. De delte prisen med Ingebjørg Bratland.

## Referanser


## Eksterne lenker
* Norsk Fosterhjemsforening
Norsk Forening for Fjellsprengningsteknikk

**Norsk Forening for Fjellsprengningsteknikk** (**NFF**) ble startet i 1963 for å samle og styrke fagmiljøene som jobbet med teknologi for bergarbeid.

## Eksterne lenker
*
Norsk Flyoperatør Forbund

**Norsk Flyoperatør Forbund** (**NFF**) er et forbund som anser som sin viktigste oppgave å bedre rammevilkårene for luftfarten i Norge. NFF har fokus på de små og mellomstore luftfartsforetak.

## Eksterne lenker
* Norsk Flyoperatør Forbund
Haus

**Haus** er en tidligere kommune i Hordaland fylke opprettet i 1837. Kommunen ble delt i 1964 
da delen som var beliggende på Osterøy inngikk i den nye Osterøy kommune. Fastlandsdelen fortsatte som egen kommune under navnet Arna, inntil den i 1972 ble innlemmet i Bergen.

## Historie
Haus formannskapsdistrikt ble opprettet i 1837. Området ble delt 1. januar 1870 i Haus og Bruvik kommuner. Haus hadde på dette tidspunkt 4&nbsp;229 innbyggere.

1. januar 1964 ble den delen av Haus som lå på Osterøy overført til nye Osterøy kommune. Fra samme dato ble fastlandsdelen av Haus kommune omgjort til en ny kommune med navnet Arna kommune.

1. januar 1972 ble Bergen by utvidet ved at kommunene Arna, Bergen, Fana, Laksevåg og Åsane ble én enhet. Arna kommune hadde ved sammenslåingen 11&nbsp;766 innbyggere.

Voss var en enkeltmannskrets ved de fem stortingsvalgene fra 1906 til 1918. Kretsen besto av seks-syv kommuner inkludert Haus.

## Eksterne lenker
*
Verdensmesterskapet på skøyter, enkeltdistanser for kvinner

**VM på enkeltdistanser** ble første gang arrangert i 1996.

Fra og med 2002 er det ikke arrangert VM på enkeltdistanser i OL-år. Lagtempo ble første gang arrangert i 2005 og fra 2015 ble fellesstart en del av programmet. Lagsprint ble en del av programmet i 2019.

## Arrangørsteder

:Mesterskapet for 2021 ble flyttet fra Beijing i Kina til Heerenveen i Nederland på grunn av koronapandemien.
:Mesterskapet i 2022 var med kun lagsprint og ble avholdt i samme mesterskap som allround og sprint.

## Resultater
### 500 meter

### 1 000 meter

### 1 500 meter

### 3 000 meter

### 5 000 meter

### Fellesstart

### Lagsprint

### Lagtempo

## Eksterne lenker
*  for oversikt på 500 meter kvinner.
*  for oversikt på 1 000 meter kvinner.
*  for oversikt på 1 500 meter kvinner.
*  for oversikt på 3 000 meter kvinner.
*  for oversikt på 5 000 meter kvinner.
*  for oversikt på fellesstart kvinner.
*  for oversikt på lagsprint kvinner.
*  for oversikt på lagtempo kvinner.
Norske Finansanalytikeres Forening

**Norske Finansanalytikeres Forening** (**NFF**) er en organisasjon som arbeider for å øke den allmenne forståelse av kapitalmarkedets funksjon, bidra til et velfungerende kapitalmarked, samt bidra til en høy standard og et høyt etisk nivå på arbeid innen finansanalyse.

Foreningen ble stiftet i 1968 og har i underkant av 1400 medlemmer (2004).

## Eksterne lenker
* Norske Finansanalytikeres Forening
Norsk faglitterær forfatter- og oversetterforening

**Norsk faglitterær forfatter- og oversetterforening** (**NFFO**) er en fagforening og interesseorganisasjon for forfattere og oversettere av faglitteratur. Foreningen ble stiftet som *Faglitterær forfatterforening* i april 1978, og tok i 1990, under nytt navn, opp i seg den separate organisasjonen *Norsk faglitterær oversetterforening*. 

Foreningens formål er å sikre medlemmenes faglige og økonomiske interesser gjennom forhandlinger med offentlige og private institusjoner om vilkår for utgivelse og bruk av faglitteratur, om vederlagsordninger m.v. NFFO arbeider også for å fremme god faglitteratur og å styrke norsk skriftspråk, noe som blir stadig viktigere i et samfunn bygd på høye krav til kunnskap. NFFO er utgiver av tidsskriftet ''Prosa'', og arrangerer jevnlig kurs og seminarer rundt sakprosarelaterte tema.

NFFO er forhandlingspartner overfor Den norske Forleggerforening og andre utgivere av faglitteratur. Foruten å forhandle om avtaler for utgivelse i bokform har foreningen de siste årene viet mye oppmerksomhet til forhandlinger om vilkår for elektroniske utgivelser. 

## Medlemskap
Foreningen har (pr. 31.12.18) 5297 medlemmer, hvorav 4740 forfattere, 307 oversettere og 250 dobbeltmedlemmer (registrert som både forfattere og oversettere). Foreningen tar opp medlemmer etter søknad, og søkerne må dokumentere rettigheter til minst 100 sider med sakprosa.

## Organisasjon

### Styre
NFFO ledes av et styre valgt av foreningens øverste organ – årsmøtet. Styret har åtte medlemmer og tre varamedlemmer, og ledes av leder og nestleder. Styrets arbeidsutvalg forbereder saker for styret og følger opp styrets vedtak sammen med administrasjonen. AU består av leder, nestleder og generalsekretær. 

### Styreleder
NFFOs styreleder velges på organisasjonens årsmøte for to år av gangen.

* ?–2018: Marta Breen
* 2018–?: Geir Hønneland
* ?–2024: Aage Borchgrevink (arbeidende styreleder)
* 2025– Marte Blikstad-Balas

### Generalsekretær
Organisasjonens administrasjon ledes av en generalsekretær.

* 2019–2025: Arne Vestbø
* 2025–2025: Jørgen Lorentzen (konstituert)
* 2026–: Cathrine Sandnes

## Stipendmidler
Foreningen forvalter gjennom Det faglitterære fond store stipendmidler fra kollektivt kopivederlag og bibliotekvederlag til rettighetshavere. Stipendene tildeles både til medlemmer og ikke-medlemmer, så lenge de innfrir kravet til medlemskap. Styreleder i Det faglitterære fond i 2019–2020 er Gunhild J. Ecklund. 

## Referanser


## Eksterne lenker
* Norsk faglitterær forfatter- og oversetterforening
Norsk Fysioterapeutforbund

**Norsk Fysioterapeutforbund** (**NFF**) er en fagforening for fysioterapeuter i Norge. Forbundet hadde per 2013 9&nbsp;855 medlemmer.

Av medlemmene var 2462 offentlig ansatte, 2034 privat ansatte (ikl. sykehus), 2627 selvstendige næringsdrivende og 1080 studenter. 

Forbundet ble etablert i 1895 som *Sygegymnasternes Forening* og endret til Norske Fysioterapeuters forbund i 1958, mens dagens navn ble tatt i 2002. Norsk Mensendieckforbund ble innlemmet i forbundet i 1980.

NFF utgir tidsskriftet *[[Fysioterapeuten]]*.

## Forbundsledere

* Fred Hatlebrekke 2013 -
* Eilin Ekeland 2005 - 2013

## Referanser


## Eksterne lenker
* 
*
Norsk fagbibliotekforening

**Norsk fagbibliotekforening** (**NFF**) er Norges eneste spesialiserte interesseorganisasjon for ansatte i fag- og forskningsbibliotek og innenfor dokumentasjons- og informasjonsområdet.

## Eksterne lenker
* Norsk fagbibliotekforening
Prosa (tidsskrift)

***Prosa*** er et litterært tidsskrift for sakprosa. Tidsskriftet redigeres uavhengig og etter redaktørplakaten, og utgis av Norsk faglitterær forfatter- og oversetterforening (NFFO), første nummer utkom i 1995.. 

## Bakgrunn
Ifølge utgiver NFFO er *Prosa* Norges største litteraturtidsskrift (per 2018). Artiklene legges ut på nettstedet prosa.no, og trykkes dessuten i papirutgave med seks utgaver i året med et opplag på 6200 eksemplarer som distribueres blant annet til alle 5500 medlemmer av Norsk faglitterær forfatter- og oversetterforening. Tidsskriftet har artikler om blant annet skriftkultur og kulturpolitikk, og inneholder intervjuer, bokessay, bokanmeldelser, artikler og faste spalter. 

Det første nummeret av *Prosa* ble utgitt i 1995. 

## Redaktører
* 2023- Roman Linneberg Eliassen
* 2019-2023 Merete Røsvik
* 2014-2018 Sindre Hovdenakk
* 2011-2014 Per Olav Solberg 
* 2006-2010 Karianne Bjellås Gilje 
* 2000-2005 Halvor Fosli 
* 1995-1999 Mari Toft

## Referanser


## Eksterne lenker
*
Cindy Klassen

**Cynthia Klassen** (født 12. august 1979) er en canadisk skøyteløper av norsk avstamning. 

Etter å ha spilt ishockey i flere år, begynte hun å trene hurtigløp høsten 1997. Hun tok sin første internasjonale mesterskapsmedalje i 2001, da hun fikk bronse på 1500 meter i VM enkeltdistanser. 

I november 2005 satte hun, med én ukes mellomrom, verdensrekord på 1500 og 3000 meter.

Under OL 2006 i Torino tok hun fem medaljer, flere enn noen andre deltakere. 

Oslo Skøiteklub besluttet i 2006 at Oscarstatuetten for sesongen 2005-06 skulle tildeles Cindy Klassen for hennes seier i allround-VM i Calgary, der hun var overlegent best på samtlige fire distanser og forbedret verdensrekordene både på 3000 meter og sammenlagt.

## Personlige rekorder

## Meritter
### Verdensrekorder
Liste over verdensrekordnoteringer gjort av Cindy Klassen.

### Sammenlagt i [[Verdenscupen på skøyter|Verdenscupen]]

## Referanser


## Eksterne lenker
* 
* 
* 
* 
* 
;Bilder
*  Cindy Klassen på SpeedSkatingPhotos.info/DESGphoto.com
Colt M1911

**Colt M1911** er en pistol utviklet av John Moses Browning og Frankford Arsenal mellom 1905 og 1910.

Pistolen er kamret for .45 ACP (automatic colt-pistol), og den ble approbert av US Army i 1911. Erfaringene fra første verdenskrig resulterte i mindre utvendige endringer av pistolen i 1924, den reviderte M1911 pistolen fikk betegnelsen M1911A1. På grunn av et stort behov for håndvåpen under begge verdenskrigene ble pistolen produsert av flere våpenprodusenter (som f.eks. Springfield Armory). I 1985 ble Beretta 92F (M9) kamret for 9 x 19 mm Parabellum valgt som etterfølger.

## I norsk tjeneste
M1911 ble approbert av det norske forsvaret i 1914. I 1917 begynte Kongsberg Våpenfabrikk å lage lisensproduserte M1911 pistoler til det norske forsvaret. Disse er kjent som «Kongsberg Colt». Ammunisjonen ble laget på Raufoss Ammunisjonsfabrikk og patronen og pistolen var i bruk til midten av 1980-tallet.

## Ballistikk
Tidlig ladning (første verdenskrig) var 13 gram kule på 213&nbsp;m/s, senere ble denne endret til 14,9 g på 235&nbsp;m/s.

## Referanser


## Se også
* Våpenprodusenten Colt
* Remington Arms
* Strayer-Voigt, Inc., en produsent av 2011-pistoler, en videreutvikling av 1911-designet

## Eksterne lenker
*
.40 Smith & Wesson

**.40 S&W** er en patron for pistol utviklet i samarbeid mellom Winchester Repeating Arms og Smith & Wesson. Den bruker kuler fra 135 grain til 200 grain, og opererer med et maksimalt trykk på 35&nbsp;000 psi.

## Historie
.40 S&W-patronen ble lansert 17. januar 1990 sammen med en ny pistol fra Smith & Wesson, kalt Model 4006, men det tok flere måneder før våpenet var å få kjøpt. Patronen ble utviklet fra 10 mm Auto-patronen som hadde blitt tatt i bruk av FBI, men viste seg å være for kraftig i praktisk bruk. 10&nbsp;mm Auto hadde en ytelse omtrent som kaliber .41 Magnum, og rekylen og munningsblåsten viste seg å være for kraftig for mange skyttere. Våpenet var i utgangspunktet kraftig nok til hjortejakt, og det var for mye for selvforsvar og politibruk. Patronen ble derfor ladet med en svakere ladning for bruk i FBI, og dermed kunne Smith & Wesson gjøre om patronen slik at den ble kortere, men allikevel hadde den ønskede ytelse. De bestemte seg samtidig for å gå ned til hetter av typen «Small Pistol». Patronen ble raskt populær og gikk tidlig forbi 10&nbsp;mm Auto når det gjaldt antall enheter solgt. Siden den var omtrent av samme lengde som 9×19&nbsp;mm, kunne mange våpen konstruert for denne patronen enkelt gjøres om til å bruke det nye kaliberet.

Patronen har blitt populær både blant politi og sivile skyttere, men den er ennå ikke nyttet til militær bruk.

Typisk ballistikk er 10&nbsp;gram kule på 350&nbsp;m/s.

## Rapporter om hylsebrudd
Siden det er en høytrykkspatron er det fort gjort for en hjemmelader å bli overrasket om man ikke er forsiktig. For at patronen skal kunne kamres fra magasinet, er man avhengig av en materampe, det vil si en skråning inn i kammeret, og der vil ikke hylse ha kontakt med kammeret når skuddet avfyres. Dersom trykket er for høyt vil hylsa bule ut, og i verste fall sprekke der den ikke har kontakt med kammerveggen. Dersom dette skjer vil gass under høyt trykk kunne føre til at magasinet blir presset ut, og eventuelle skader på våpen og skytter. Det finnes også en del pistoler i kaliberet som låser opp mekanismen for tidlig fordi det egentlig er ombygde 9×19&nbsp;mm våpen hvor fabrikanten ikke har gjort en god nok jobb. Siden det er en kraftigere patron med høyere kulevekt må hele låsegeometrien i våpenet endres for at det skal fungere godt. Det er derfor all grunn til å holde seg til fornuftige ladninger når man selv lader ammunisjon for dette kaliberet.

## Galleri

Fil:40SW.jpg
Fil:.40SW.JPG
Fil:40 S&W - FMJ - 3.jpg
Fil:40 S&W - FMJ - 4.jpg


## Se også
* Liste over patrontyper

## Referanser
Skarnsundbrua

**Skarnsundbrua** er en skråkabelbro i Inderøy kommune i Trøndelag som forbinder Mosvik på Fosenhalvøya med Utøy i Innherred. Den går over Skarnsundet i Trondheimsfjorden som en del av fylkesvei 755. Skarnsundet forbinder Trondheimsfjorden med Beitstadfjorden.

Skarnsundbrua var ved åpningen verdens lengste skråkabelbro i betong.

Skarnsundbrua ble i 2002 foreslått vernet i Nasjonal verneplan for veger, bruer og vegrelaterte kulturminner. Riksantikvaren fredet broen 17. april 2008.

## Historie
Byggingen startet vinteren 1989, og broen ble åpnet av kong Harald V den 19. desember 1991 på rasteplassen ved vestfoten av broen på Mosviksiden, hvor man finner «Kongesteinen» med kongens signatur. Det opprinnelige anleggsarbeidet innbefattet også bygging av 1,6 km ny vei.

Ferjeforbindelsen mellom Vangshylla på Inderøysiden og Kjerringvik på Mosviksiden ble lagt ned da broen åpnet. Ferjen hadde avgang én gang i timen fra hver side, og ble driftet av selskapet Innherredsferga (som nå er en del av Fosen Trafikklag, og som fortsatt drifter ferjen mellom Levanger og Ytterøy).

Totalt kostet broen 219 millioner kroner, hvorav 30% skulle nedbetales med bompenger, bompengene ble krevd inn på Inderøysiden. Selskapet *AS Skarnsundbrua* ble stiftet for å kreve inn pengene. Siste dag for innkreving av bompenger var 24. mai 2007, nesten tre år før opprinnelig budsjettert.

## Konstruksjon
Da broen ble åpnet ble den kåret til den skråkabelbroen i verden som hadde lengst hovedspenn. Broen mistet denne betegnelsen etter at Pont de Normandie i Frankrike ble ferdigstilt i 1995. Brua er derimot Norges lengste skråkabelbro, og har også Norges lengste brospenn dersom hengebroer unntas.

Broen har en utpreget slankhet i horisontalplanet og har en total brobredde på 13 m. Brooverbygningen er formet som et kassetverrsnitt. Tårnene er A-formet, og har en høyde på 152 m, noe som gjør Skarnsundbrua til Norges nest høyeste skråkabelbru etter Grenlandsbrua.

De 208 kablene på tilsammen 33 km veier 1&nbsp;030 tonn. Kablene, som har en diameter på mellom 52 mm og 85 mm, kan om nødvendig skiftes ut enkeltvis. Kablene er beskyttet med korrosjonshindrende spinnemiddel, galvanisering og maling.

Broen er fundamentert i fjell under havbunnen under hvert tårn. Fundamenteringsdybden er maksimum ca. 16 m ved østre tårn, og ca. 27 m ved vestre tårn.

Broen er bygd for å tåle vindkast opp mot 48,5 m/s&nbsp;&ndash; noe som tilsvarer en hundreårsstorm&nbsp;&ndash; og er kontrollregnet for jordskjelv.

## Utmerkelser
Skarnsundbrua har fått flere priser, blant annet «Vakre vegers pris», «Vegdirektørens pris», «Betongtavlen -92» og «FIP Award» (internasjonal betongpris).

## Se også
* Liste over broer i Norge
* Liste over broer i Norge etter lengde

## Referanser


## Eksterne lenker
* 
* Bilde av broen sett fra nordøst (fra lufta).
* Bilde av broen sett fra sørøst.
* Bilde av broen sett fra nordøst på broen.
Frol

**Frol** er en bygd og en tidligere kommune i Levanger kommune i Trøndelag. Frol ligger øst for Levanger sentrum, og utgjør en egen skolekrets tilknyttet Frol oppvekstsenter. Frolfjellet i retning Markabygda og Forbygda er et populært utfartssted med preparerte skiløyper.
## Tidligere kommune
Frol kommune ble etablert i 1856 ved delingen av *Levanger* i *Levanger kjøpstad* og *Levanger landsogn*. Den nye landkommunen fikk i 1911 navnet Frol. I 1951 ble Lillemarksbakkene (Litjmarksbakkan) med 51 innbyggere i Frol inkorporert i Levanger. Den 1. januar 1962 ble Frol, Levanger, Skogn og Åsen slått sammen til den nye Levanger kommune. På dette tidspunktet bodde 3&nbsp;774 personer i Frol. Kommunen var ca. 140 km² stor.

## Bygd
Delområdet Frol i Levanger kommune består av grunnkretsene Østborg, Haugskott, Rinnan, Munkrøstad, Buran, Munkeby, Matberg og Tingstad.

Grunnkretsene Munkrøstad og Buran utgjør Okkenhaug sogn i Sør-Innherad prosti med Okkenhaug kirke som sognekirke. Resten av Frol sogner til Levanger kirke.

## Se også
* Liste over ordførere i Frol
## Referanser
Finlandssvensk

**Finlandssvensk** er et fellesnavn på de ulike østsvenske dialektene som finlandssvenskene taler. Svensk er morsmål for  *(2012)* i Finland, av en samlet befolkning på  *(2012*), noe som utgjør 5,4 % av befolkningen. På Åland er  svensktalende (94&nbsp;prosent av ålendingene), men ålandsk er nærmere beslektet med upplandsk enn med finlandssvensk.

Byene Helsingfors, Esbo, Raseborg, Borgå og Vasa har 35,9 % av den finlandssvenske befolkningen.

Svensk er offisielt språk på Åland og et av Finlands to offisielle språk.

Finland har ni svenskspråklige aviser, og den statlige kringkasteren Yle har en svenskspråklig TV-kanal og to svenskspråklige radiokanaler.

## Se også
* Finlandssvensker
* Liste over svenskspråklige og tospråklige kommuner i Finland

## Referanser


## Litteratur
* Reflektioner om svenskan i Finland – i dag och i går; redigert av Marika Tandefelt. Utgitt av Svenska litteratursällskapet i Finland. Gratis e-bok. 

## Eksterne lenker
*